Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 20 ธ.ค.65
Daily Focus-บล.ฟินันเซีย ไซรัส ประจำวันที่ 20 ธ.ค.65
20 ธ.ค. 2565

บล.ฟินันเซีย ไซรัส ประเมินแนวโน้มตลาดวันนี้ (20 ธ.ค.65) คาด SET Index ยังอยู่ในช่วงแกว่งตัว Sideways พักฐานโดยขาดปัจจัยบวกใหม่เข้ามาหนุน แนวรับหลักระยะสั้นยังคงอยู่ที่ 1,610 จุด ส่วนแรงกดดันยังคงมาจากความกังวลทิศทางเศรษฐกิจโลกในปีหน้าที่เสี่ยงเกิด Recession ในฝั่งสหรัฐฯและยุโรปจากผลของเงินเฟ้อที่สูงยาวนานและยังไม่กลับลงสู่กรอบเป้าหมายของธนาคารกลางต่างๆ ส่งผลให้นโยบายการเงินของ FED และ ECB ยังมีแนวโน้มตึงตัวตลอดทั้งปี 66 ทำให้เม็ดเงินยังไหลออกจากสินทรัพย์เสี่ยงอย่างต่อเนื่อง สะท้อนผ่าน Dollar Index และ Bond yield ที่ขยับขึ้น อย่างไรก็ตามเรายังมองทิศทางเศรษฐกิจในภูมิภาคเอเชียยังดูแข็งแรงกว่าฝั่งตะวันตก
สำหรับไทยยังคงมีมีแรงขับเคลื่อนหลักจากการบริโภคในประเทศและการท่องเที่ยวที่ฟื้นตัว และคาดจะได้ประโยชน์ในระยะถัดไปจากจีนที่มีแนวโน้มทยอยผ่อนคลายมาตรการคุม COVID-19 และเปิดประเทศในระยะถัดไป รวมถึงมาตรการกระตุ้นการใช้จ่ายต้นปีหน้าและการหาเสียงเลือกตั้ง ซึ่งจะชดเชยและลดผลกระทบจากภาคการส่งออกที่มีความเสี่ยงชะลอจากเศรษฐกิจโลกได้ กลยุทธ์จึงยังเน้นลงทุนโดยเฉพาะกลุ่ม Domestic และ Consumption Play เป็นหลัก
กลยุทธ์ : เน้นลงทุนในกลุ่ม Domestic Play ตามเศรษฐกิจในประเทศที่ฟื้นตัว//ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน ธ.ค. : BBL, BDMS, CRC, M, MAJOR